સામાન્ય સભા દરમિયાન નવા-જૂની થવાની શક્યતા પારખી ગયેલા બંને પક્ષના નેતાઓએ પોતાના કાર્યકરોને મોટી સંખ્યામાં ઉપસ્થિત રહેવા સૂચના આપી હતી. સવારે ૧૧થી મ્યુનિ. કચેરીમાં બંને પક્ષના કાર્યકરો મોટી સંખ્યામાં ઊમટી પડ્યા હતા. સભા ખંડમાં કોંગ્રેસના કાઉન્સિલરોએ હોબાળો મચાવ્યો હતો અને બહાર કોંગ્રેસના કાર્યકરો સૂત્રોચ્ચારો કરતા હતા. કોંગ્રેસના કાર્યકરોએ સભાખંડમાં ઘૂસવાનો પ્રયાસ કરતાં લોખંડની જાળી તોડી નાખી હતી. આ ઘટનાના પગલે પોલીસ દોડતી થઈ ગઈ હતી. જો કે કાર્યકરોને સમજાવી વિખેરી દેવાયા હતા.